Документ за съответствие с нормативните изисквания, съгласно чл.10 от Правила за удостоверяване на съответствието на технически спецификации за провеждане на обществени поръчки за разработка, надграждане или внедряване на информационни системи или електронни услуги

|  |  |  |  |  |
| --- | --- | --- | --- | --- |
| № | Изискване | Нормативно изискване | Самооценка на Възложителя | Точно място в спецификацията, където изискването е посочено.  */посочва се съответната точка и страница , на която се намира; Когато изискването е неприложимо се посочват съответните аргументи/* |
| Част I. | | | | |
| 1.1 | **При разработване на компютърни програми - включено ли е изискването:**  В случаите, когато предметът на поръчката включва разработване на компютърни програми, отговарят ли програмите на критериите за софтуер с отворен код? | *чл. 58а, т. 1, буква а) от ЗЕУ*  *§ 1, т. 30, ДР от ЗЕУ*  *чл. 44, ал. 1 от Наредбата* |  |  |
| 1.2. | **При разработване на компютърни програми - включено ли е изискването:**  Предвидено ли е да възникват в пълен обем за възложителя, без ограничения в използването, изменението и разпространението всички авторски и сродни права върху съответните компютърни програми, техният изходен програмен код, дизайнът на интерфейсите и базите данни, чиято разработка е предмет на поръчката? | *чл. 58а, т. 1, буква б) от ЗЕУ*  *чл. 44, ал. 2 и ал. 3 от Наредбата* |  |  |
| 1.3. | **При разработване на компютърни програми - включено ли е изискването:**  В случаите когато се предвижда разработка на информационна система или електронна услуга, включено ли е изискването за използване на хранилището и системата за контрол на версиите, поддържани от ДАЕУ? | *чл. 58а, т. 1, буква в) от ЗЕУ*  *чл. 58-60 от Наредбата* |  |  |
| 2. | **Автоматизирани интерфейси:**  Предвидени ли са за реализиране автоматизирани интерфейси за осигуряване на свободен публичен достъп до електронните документи, информацията и данните в машинночетим отворен формат, включително чрез публикуване в портала за отворени данни, по реда на Закона за достъп до обществена информация? | *чл. 58а, т. 2 от ЗЕУ*  *чл. 14 и чл. 15 от Наредбата* |  |  |
| 3. | **Реализация на технологични и архитектурни решения за осигуряване на недискриминационно инсталиране, опериране и поддръжка, както и работоспособност и отказоустойчивост на информационната система в продуктивен режим върху споделените ресурси на електронното управление:**  Предвидено ли е реализиране на технологични и архитектурни решения за осигуряване на недискриминационно инсталиране, опериране и поддръжка, както и работоспособност и отказоустойчивост на информационната система в продуктивен режим върху споделените ресурси на електронното управление. | *чл. 58а, т. 3 от ЗЕУ* |  |  |
| 4. | **Реализиран служебен интерфейс за автоматизиран онлайн обмен на данни и предоставяне на вътрешни електронни административни услуги съгласно изискванията на ЗЕУ:**  Предвидено ли е реализиране на служебен интерфейс за автоматизиран онлайн обмен на данни и предоставяне на вътрешни електронни административни услуги? | *чл. 58а, т. 4 от ЗЕУ*  *§ 1., т. 7 от Наредбата* |  |  |
| 5. | **Предоставяне на комплексно административно обслужване съгласно действащите изисквания за оперативна съвместимост и информационна сигурност:**  Предвидено ли е реализиране на служебен интерфейс за автоматизиран онлайн обмен на данни за историята на изпълнените трансакции по предоставените електронни услуги, извършените автоматизирани обмени на данни, и начислените такси към информационни системи на други публични институции и доставчици на обществени услуги с оглед предоставяне на комплексно административно обслужване съгласно действащите изисквания за оперативна съвместимост и информационна сигурност? | *чл. 58а, т. 5 от ЗЕУ* |  |  |
| 6.1 | **Предвидено ли е в техническата спецификация:**  ЕАУ предоставяни от административните органи на гражданите и бизнеса да са чрез Единният модел за заявяване, заплащане и предоставяне на ЕАУ**?** | *Заповед на Председателя на ДАЕУ (ДАЕУ-6866/28.08.2019 г.* |  |  |
| 6.2 | **Предвидено ли е в техническата спецификация:**  За администриране на информационната система да се използва административен панел, с който администраторите на системата да управляват, назначават, отнемат роли и права на потребителите? |  |  |  |
| 7.1 | **Предоставяне на техническа възможност за едновременно използване на системата от повече от една администрация:**  В случай че повече от една администрация е потенциален потребител на системата, предвидено ли е реализиране на техническа възможност за едновременно използване на системата от повече от една администрация, съгласно действащите изисквания за оперативна съвместимост и информационна сигурност? | *чл. 58а, т. 6 от ЗЕУ*  *чл. 41, ал. 4 от Наредбата* |  |  |
| 7.2 | **Предоставяне на техническа възможност за едновременно използване на системата от повече от една администрация:**  В случай че повече от една администрация е потенциален потребител на системата, предвидено ли е реализиране на техническа възможност за едновременно използване на системата от повече от една администрация, съгласно действащите изисквания за оперативна съвместимост и информационна сигурност? | *чл. 58а, т. 6 от ЗЕУ*  *чл. 26, ал. 2 от Наредбата* |  |  |
| 8. | **Електронно удостоверяване на авторство, интегритет, време, връчване и други чрез електронни удостоверителни услуги по смисъла на Регламент (ЕС) № 910/ 2014, както и осигуряване на непрекъсната поддръжка на актуалните стандарти за информационна сигурност:**  Предвидена ли е за реализиране функционалност за електронно удостоверяване на авторство, интегритет, време, връчване и други чрез електронни удостоверителни услуги по смисъла на Регламент (ЕС) № 910/ 2014, като самостоятелна функционалност или чрез интеграция с хоризонталните компоненти на електронното управление | *чл. 58а, т. 7 от ЗЕУ*  *чл. 21 от Наредбата* |  |  |
| 9. | **Периодично създаване на резервни копия и архивиране на данните:**  Предвидено ли е периодично създаване на резервни копия и архивиране на данните по ред, определен с наредбата по чл. 43, ал. 2 от ЗЕУ? | *чл. 58а, т. 8 от ЗЕУ*  *чл. 42 от Наредбата* |  |  |
| 10. | **Реализиране на функционалности за електронна идентификация съгласно Закона за електронната идентификация (ЗЕИ):**  Предвидено ли е до влизане в експлоатация на националната схема за електронна идентификация функционалностите да може да се осигуряват и чрез интеграция с разработените хоризонтални модули на електронното управление: е-Автентикация, е-Връчване, е-Оторизация? | *чл. 58а, т. 9 от ЗЕУ* |  |  |
| 11.1 | **Изисквания за вписване и заличаване и журнални записи**  Включени ли са изисквания за това, че за всяка операция по вписване, заличаване или извличане на обстоятелства се съхранява информация за момента на извършване и за лицето, съответно информационната система, извършила операцията, освен ако данните не са публични съгласно закон или други специфични изисквания. | *чл. 58а, т. 10 от ЗЕУ*  *чл. 12 от Наредбата* |  |  |
| 11.2 | **Изисквания за вписване и заличаване и журнални записи**  Включени ли са изисквания за това, че за всяка операция по вписване, заличаване или извличане на обстоятелства се съхранява информация за момента на извършване и за лицето, съответно информационната система, извършила операцията, освен ако данните не са публични съгласно закон или други специфични изисквания. | *чл. 58а, т. 10 от ЗЕУ*  *чл. 6, 10, 21, 22, 33 и 34 от Наредбата* |  |  |
| 11.3 | **Предвидени ли са възможности за изпълнение на изискванията на чл. 24 от НОИИСРЕУ** чрез разработване на необходимите функционалности или чрез интеграция с модула за електронно плащане? | *чл.24 от Наредбата* |  |  |
| 11.4 | **Във връзка с изискванията за оперативна съвместимост, предвидено ли е използването на дефинираните вече обекти в Регистъра на информационните обекти за АИС предоставящи ЕАУ?** | *чл.45, ал. 2 от ЗЕУ*  *чл. 3, ал. 2 и ал. 3 от Наредбата* |  |  |
| 11.5 | **Предвидена ли е интеграция на базовите регистри на първичните администратори на данни със средата за междурегистров обмен при предоставяне на Вътрешни електронни административни услуги от една администрация на друга?** | *чл. 7, ал. 8 от Наредбата* |  |  |
| 11.6 | Предвидено ли е интеграцията на системите за документооборот на административните органи, касаеща обмена на електронни документи, да се извършва чрез протокола по чл. 18 от Наредбата? | *чл.18 от Наредбата* |  |  |
| 11.7 | Предвидено ли е унифициране на данните, които се вписват в регистъра на информационните обекти, съгласно формализираните описания в чл. 17, ал. 3 от Наредбата? | *чл. 17, ал. 3 от Наредбата* |  |  |
| 12. | Предвидени ли са възможности за изпълнение на изискванията за задължително наличие и използване на програмни интерфейси, изискуемите метаданни и атрибути за версия, достъпност за стари версии - минимум 24 месеца след публикуване на нова версия и други, съгласно формализираните описания в чл. 14 и чл. 41 от Наредбата. | *чл.14 и 41, ал. 3 от Наредбата* |  |  |
| 13. | В случаите когато се предвижда разработка на информационна система за предоставяне на електронна услуга, изпълнено ли е изискването за изцяло автоматизирано предоставяне на ЕАУ, както и за удовлетвореност на изискванията за задължителното минимално ниво на ЕАУ , както и нивото на осигуреност на средствата за електронна идентификация | *чл.19 от Наредбата* |  |  |
| 14 | Включени ли са изисквания за достъпността на Интернет страници и мобилни приложения, съгласно хармонизирания стандарт EN 301 549 V2.1.2 (2018-08) - касаещ достъпността на продукти и услуги в сферата на ИКТ, освен в случаите по чл. 58в, ал. 2 или 3 от ЗЕУ. | *чл. 39 от Наредбата* |  |  |
| 15. | Включени ли са изискванията за определяне на наименованията на домейните и за институционална идентичност на интернет страниците на администрациите, съгласно чл. 40 и чл. 47 от Наредбата? | *чл. 40 и чл. 47 от Наредбата* |  |  |
| Част II. | | | | |
| 1. | Предвидено ли е ненужните портове по протоколи TCP и User Datagram Protocol (UDP) да бъдат забранени чрез адекватно конфигуриране на използваните софтуерни решения, хардуерни устройства и оборудване за защита и контрол на трафика? | *чл. 14, ал. 1 от НМИМИС* |  |  |
| 2. | Предвидено ли е използването на отделна, изолирана от другите информационни и комуникационни системи и от интернет, подходящо защитена среда (мрежа, система, софтуер и др.) за целите на администриране на информационните и комуникационните системи и техните компоненти? | *чл. 18, ал. 1 от НМИМИС* |  |  |
| 3. | Предвидена ли е валидация за всички входни данни, постъпващи от клиента, включително съдържанието, предоставено от потребителя и съдържанието на браузъра, като headеrs на препращащия и потребителски агент? | *чл. 24, ал. 1, т. 6 от НМИМИС* |  |  |
| 4. | Предвидено ли и всички данни да бъдат кодирани с HTML, изпращани от клиента и показвани в уеб страница? | *чл. 24, ал. 1, т. 8 от НМИМИС* |  |  |
| 5. | Предвидено ли е ограничение на заявките и по-специално по максимална дължина на съдържанието, максимална дължина на заявката и максимална дължина на заявката по URL? | *чл. 24, ал. 1, т. 9б,а от НМИМИС* |  |  |
| 6. | Предвиден и конфигуриран ли е типът и размерът на headers, които уеб сървърът ще приеме? | *чл. 24, ал. 1, т. 9б,б от НМИМИС* |  |  |
| 7. | Предвидено ли е да се ограничи времетраенето на връзката (connection Timeout), времето, за което сървърът изчаква всички headers на заявката, преди да я прекъсне, както и минималният брой байтове в секунда при изпращане на отговор на заявка? | *чл. 24, ал. 1, т. 9б,в от НМИМИС* |  |  |
| 7.1 | Предвидено ли е да се въведе ограничение на броя неуспешни опити за влизане в системата? | *чл. 24, ал. 1, т. 10 от НМИМИС* |  |  |
| 7.2 | Предвидено ли е да не се допуска извеждането на списък на уеб директориите? | *чл. 24, ал. 1, т. 11 от НМИМИС* |  |  |
| 7.3.1 | Предвиден ли е флаг за защита (security flag), който инструктира браузъра, че „бисквитката“ може да бъде достъпна само чрез защитени SSL канали? | *чл. 24, ал. 1, т. 12б,а от НМИМИС* |  |  |
| 7.3.2 | Предвиден ли е флаг HTTP only, който инструктира браузъра, че „бисквитката“ може да бъде достъпна само от сървъра, а не от скриптовете, от страна на клиента? | *чл. 24, ал. 1, т. 12б,б от НМИМИС* |  |  |
| 7.3.3 | Предвидени и предприети ли са мерки за защита на DNS, като задължително се прилага DNSSEC (Domain Name System Security Extensions) | *чл. 25, т. 2 от НМИМИС* |  |  |
| 8.1 | Предвидено ли е в сървъри за приложения, които поддържат критични дейности, сървъри от системната инфраструктура, сървъри от мрежовата инфраструктура, охранителни съоръжения, станции за инженеринг и поддръжка на индустриални системи, мрежово оборудване и работни места на администратори да се регистрират автоматично всички събития, които са свързани най-малко с автентикация на потребителите, управление на профилите, правата на достъп, промени в правилата за сигурност и функциониране на информационните и комуникационните системи? | *чл. 29, т. 1 от НМИМИС* |  |  |
| 8.2 | Предвидено ли е за всяко от тези събития в записите да се отбелязва с астрономическото време, когато е настъпило събитието? | *чл. 29, т. 2 от НМИМИС* |  |  |
| 8.3 | Предвидено ли е информацията да бъде архивирана за срок не по-кратък от дванадесет месеца? | *чл. 29, т. 5 от НМИМИС* |  |  |
| 9. | Предвидено ли е при синхронизиране на часовниците на компоненти на информационните и комуникационните системи да се използва протокол NTP V4 (Network Time Protocol, версия 4.0 и следващи), основан на RFC 5905 на IETF от 2010 г., като се осигурява хронометрична детерминация с времевата скала на UTC (Coordinated Universal Time), или аналогичен? | *чл. 29, т. 3б от НМИМИС* |  |  |